**Alija Izetbegović** (\* 8. august 1925, Bosanski Šamac – † 19. október 2003, Sarajevo) bol bosniansky politik a islamský aktivista. V rokoch 1990 – 1992 bol prezidentom republiky Bosna a Hercegovina. Od roku 1992 do roku 2000 bol taktiež vedúcim členom štátneho prezídia Bosny a Hercegoviny. V roku 1992 vyhlásil na základe medzinárodne uznaného referenda nezávislosť Bosny a Hercegoviny, čo viedlo ku vzniku najkrvavejšieho vojnového konfliktu v Európe od skončenia druhej svetovej vojny.

Život a dielo
-------------

Alija Izetbegović sa narodil ako syn bohatého statkára v severobosnianskom meste Bosanski Šamac,v ktorom tiež navštevoval chlapčenské gymnázium. V roku 1940 sa jeho rodina presídlila do Sarajeva, kde vyrastal pod vplyvom tradičnej, liberálnej kultúry slovanských moslimov. Ovládal niekoľko jazykov, medzi inými nemecký, francúzsky i anglický. Od raného veku sa zasadzoval za právo moslimov na vyznávanie svojej viery. Ako šestnásťročný vstupuje do organizácie Mladi Muslimani v Sarajeve. Počas druhej svetovej vojny sa venoval humanitárnej činnosti, ukrývaním moslimských civilistov, ktorí sa skrývali pred ustašovskými a četnickými oddielmi. Rovnako pomáhal obnovovať vojnou zničené mešity. Po prevzatí moci komunistami v roku 1946 bol za túto činnosť obvinený z nacionalizmu a šírenia národnej neznášanlivosti, a bol odsúdený na 3 roky väzenia. Po odsedení trestu dokončuje štúdiá na právnickej fakulte v Sarajeve a pracuje ako právnik pre viacero významných podnikov v Bosne a Hercegovine. Je autorom mnohých publikácií a štúdií, medzi ktorými sú najznámejšie diela : *Islam medzi východom a západom* a *Islamská deklarácia*.

Tieto diela boli preložené do viacerých jazykov a predávané v mnohých krajinách sveta. Keď v roku 1970 vydal *Islamskú deklaráciu*, bol vyhlásený za tzv. antisocialistický a nacionalistický živel. V roku 1983 ho vo vykonštruovanom procese odsúdili na 14 rokov väzenia, čím sa stal politickým väzňom. V čase jeho uväznenia je v USA publikovaná jeho kniha *Islam medzi východom a západom*. V nej sa Izetbegović pokúša definovať status bosnianskych moslimov a vysvetľuje v nej zlučiteľnosť európskych demokratických princípov so sunnitským učením islamu. Po 5 rokoch je prepustený z väzenia a v roku 1988 sú uverejnené jeho „väzenské zápisky", v ktorých analyzoval najvplyvnejšie európske ideológie 20. storočia: komunizmus, fašizmus a kapitalizmus, a podal v nich svoju predstavu o ich vzťahu k islamu. V roku 1999 vydal knihu *„Môj beh za slobodou"* a v roku 2000 knihu autobiografických zápiskov. Získal za ne viacero medzinárodných ocenení a čestný doktorát na istanbulskej univerzite.

Občianska vojna
---------------

V roku 1990 založil spoločne s Fikretom Abdićom (ktorý sa neskôr stal jeho politickým rivalom) **Stranu demokratickej akcie**. Táto strana vyšla 16. novembra 1990 víťazne z parlamentných volieb, keď porazila národne orientované strany bosnianskych Srbov (**SDS**), a bosnianskych Chorvátov (**HDZ**)

| * z
* d
* u
Predsedovia Predsedníctva Bosny a Hercegoviny |
| --- |
| 
* Alija Izetbegović (1992 – 1998)
* Živko Radišić (1998 – 1999)
* Ante Jelavić (1999 – 2000)
* Alija Izetbegović (2000)
* Živko Radišić (2000 – 2001)
* Jozo Križanović (2001 – 2002)
* Beriz Belkić (2002)
* Mirko Šarović (2002 – 2003)
* Dragan Čović (2003)
* Borislav Paravac (2003)
* Dragan Čović (2003 – 2004)
* Sulejman Tihić (2004)
* Borislav Paravac (2004 – 2005)
* Ivo Miro Jović (2005 – 2006)
* Sulejman Tihić (2006-)
* Nebojša Radmanović (2006 – 2007)
* Željko Komšić (2007 – 2008)
* Haris Silajdžić (2008)
* Nebojša Radmanović (2008 – 2009)
* Željko Komšić (2009 – 2010)
* Haris Silajdžić (2010)
* Nebojša Radmanović (2010 – 2011)
* Željko Komšić (2011 – 2012)
* Bakir Izetbegović (2012)
* Nebojša Radmanović (2012 – 2013)
* Željko Komšić (2013 – 2014)
* Bakir Izetbegović (2014)
* Mladen Ivanić (2014 – 2015)
* Dragan Čović (2015 – 2016)
* Bakir Izetbegović (2016)
* Mladen Ivanić (2016 – 2017)
* Bakir Izetbegović (2018)
* Milorad Dodik (2018 – 2019)
* Željko Komšić (2019 – 2020)
* Šefik Džaferović (2020 – 2020)
* Milorad Dodik (2020 – 2021)
* Željko Komšić (2020 – súčasnosť)

 |  |

Autoritné údaje: * abART: 79013
* BnF: 12417446f
* GND: 119396807
* ISNI: 0000 0000 8105 8191
* LCCN: n85077564
* NK ČR: jn20000401169
* VIAF: 27154434
* WorldCat: lccn-n85077564